Ekki er vitað með fullri vissu hvort nikkel úr fæðu sé nauðsynlegt mönnum en sýnt hefur verið fram á að það er mikilvægt ýmsum dýrum , svo sem kindum , kúm , geitum og rottum . Nikkelofnæmi er nokkuð algengt nú á dögum , en það lýsir sér fyrst og fremst í útbrotum á húð , meðal annars undan skartgripum . Talið er ólíklegt að nikkel í matvælum geti valdið einkennum og nánast er útilokað að koma algjörlega í veg fyrir að nikkel sé í fæðunni þar sem það er svo víða að finna í mat . Þó telja sumir húðsjúkdómafræðingar að einstaklingar sem eru sérstaklega nikkelnæmir geti prófað að forðast nikkelríkar fæðutegundir , en slíkt er þó ekki almennt ráðlagt . Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .